Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 950

9. Módszertani ajánlások Középpontban a tanulói tevékenység A sikeres pályaorientációs tanári tevékenység érdekében a pedagógusokban is ki kell alakítani vagy meg kell erősíteni a következő készségeket és attitűdöket: – Készségek: = alapvető kommunikációs jártasságok (információnyújtás, aktív odafigyelés, kérdezési technikák, összegzés stb.), = kapcsolati készségek (tiszteletnyújtás, empátia), = előadás-technika, 2006/79/II. szám = változási készség, = csoportvezetési készségek, a stratégiaátadás képessége, = kreativitás, = konfliktuskezelés, problémamegoldó készség, = mentorálási készségek, = fejlett módszertani kultúra. – Attitűdök: = tisztelet, hitelesség, = előítélet-mentesség, = a másik ember elfogadása, tolerancia, = nyitottság, közvetlenség, rugalmasság, = önbizalom, kiegyensúlyozottság, = segítőkészség, szenzibilitás, = önkritika, önreflexió, = optimizmus, pozitivitás. Ezek a készségek és attitűdök különböző továbbképzések, felkészítések során fejleszthetők, kialakíthatók. A szakiskolai kerettantervhez felkészítési program is kapcsolódik, amelynek keretében a pedagógusok szakmai felkészítése megtörténik. A képzési program az alábbi témakörökre épül: – A pályafejlődés és a pályaorientáció elméleti kérdései, a pályatervezés folyamata és szakaszai. – Pályainformáció és munkaerő-piaci ismeretek. – A pályadöntéshez szükséges ismeretek és készségek, a pályaválasztást segítő módszerek. – A pályaorientáció jogi keretei, intézményi rendszere és tevékenységi formái. – A konfliktusok felismerése, valamint a hatékony tanári kommunikáció módszerei a diákok fejlesztésében. – A projektmódszer megismertetése. – A hatékony tanítás módszerei. Stratégia – módszer – eljárás és technika Az oktatási módszerek az oktatási folyamatnak állandó, ismétlődő összetevői, a tanár és a tanuló tevékenységének részei, amelyek különböző célok érdekében eltérő stratégiákba szerveződve kerülnek alkalmazásra. Nem tekinthetők az oktatási folyamat legkisebb, tovább nem osztható elemeinek, mert ezeket különféle eljárások, fogások, tevékenységelemek, technikák alkotják. A stratégia a módszereknek, eszközöknek, szervezési módoknak egy adott cél érdekében, a konkrét feltételek figyelembevételével létrehozott egyedi kombinációja. Nagy Sándor szerint az oktatási folyamatban alkalmazott tanítási-tanulási stratégiákon azokat a – kognitív belső tartalmakat tekintve komplex – eljárásrendszereket értjük, amelyek segítségével a diák képes kialakítani az alapvető gondolkodási és megismerési műveleteket, egyúttal eljut odáig, hogy ezeket új problémamegoldásokban is alkalmazza (Falus szerk. Didaktika). A tanulási-tanítási módszerek listája – Tanári és tanulói előadás (kiselőadás) – Tanári és tanulói magyarázat – Tanári és tanulói elbeszélés – Megbeszélés – Vita 2006/79/II. szám – Szemléltetés – Projekt vagy projektszerű tanulás – Kooperatív tanulás – Szimuláció, szerepjáték, játék – Drámajáték – Házi feladat – Tanulói portfólió – Kreatív írás – Mentális modellezés – Tanári és tanulói kérdezés – Kutatás A szakirodalom és a gyakorlat alapján a strukturált csoportfoglalkozási forma is jól alkalmazható a pályaorientációs munkában. Ez az új és korszerű módszer alkalmas a pályaválasztás iskolában történő előkészítésére. A strukturált csoportfoglalkozás kötött felépítésű. A foglalkozás általában öt elemet tartalmaz. – Hangulatteremtés: ezzel az elemmel elválasztjuk a hagyományos ismeretátadástól ezt a foglalkozási formát (pl.: játék, zene, fejtörő a foglalkozás kezdetén). – Célkitűzés: tudatosodjon a résztvevőkben, ma mit kell tennünk önmagunkért, ezt legtöbbször rövid közlés formájában célszerű megoldani. – Ismeretfeldolgozás: meghatározott tartalmú, strukturált gyakorlatok segítségével dolgozza fel a csoport a témát. – Személyes hozam: egyéni megnyilatkozásokat hívunk, kérdésre válaszokat gyűjtünk, amelyekben a résztvevők megfogalmazzák, mit kaptak, mit nyertek a foglalkozás révén (az egyéni igények, érdekek megfogalmaztatása igen fontossá válik a további közös munka szempontjából). – A következő foglalkozás előkészítése: az ismeretfeldolgozás szakaszában sokszor építünk a résztvevők önálló munkájára, amit két foglalkozás között kell elkészíteniük (pl.: interjúkészítés, folyóiratcikkek vagy önéletrajz írása). Ezeket a feladatokat mindig előre kell kiadni és megbeszélni, mert ha az egyéni munkák nem készülnek el, ebben a foglalkozási formában nem helyettesíthetők a tanári tevékenységgel, mert a foglalkozásoknak önellenőrzésre és aktivitásra kell épülniük. Ez a módszer jól hasznosítható a pályaorientációt tanító pedagógusok képzése során is. A gyakorlat során elsajátítják azokat a legfontosabb készségeket, attitűdöket és ismereteket, amelyekre szükségük lesz a munkájuk folyamán. A szakmai életút iskola- és pályaválasztási szakaszai és intézményei Életszakaszok Intézmények Szakemberek Felügyelet 10-14 év Az általános iskolák felső tagozatos tanulói, valamint a 8 és 6 osztályos gimnáziumok tanulói. Nevelési tanácsadók. Pályaválasztási tanácsadó intézmények. FIT-ek. Pályaválasztási felelős, pályaorientációs tanár. Pályaválasztási tanácsadó, tanulási és pályatanácsadó, pályakorrekciós tanácsadó. Képességfejlesztő Oktatási Minisztérium. Egészségügyi Minisztérium. Ifjúsági, Családügyi, Szociális és Esélyegyenlőségi Minisztérium. 2006/79/II. szám Életszakaszok Intézmények Szakemberek Felügyelet pedagógus, gyógypedagógus. Foglalkozási információs tanácsadó, rehabilitációs tanácsadó, iskolai szociális munkás. Pedagógiai szakpszichológus, tanácsadó szakpszichológus. 14-18 év A gimnáziumok tanulói. A szakközépiskolák tanulói. A szakképzésben részesülő tanulók. Munkavállalók (munkanélküliek). Nevelési tanácsadók. Pályaválasztási tanácsadó intézmények. FIT-ek. OFIK, az Országos Felsőoktatási Információs Központ a felsőfokú szakmai képzés és a felsőoktatási információk forrása, az Europass hazai kezelője. Tempus Alapítvány. Pályaválasztási felelős, pályaorientációs tanár. Pályaválasztási tanácsadó, tanulási és pályatanácsadó, pályakorrekciós tanácsadó. Képességfejlesztő pedagógus, gyógypedagógus. Foglalkozási információs tanácsadó, rehabilitációs tanácsadó, iskolai szociális munkás. Pedagógiai szakpszichológus, tanácsadó szakpszichológus. Oktatási Minisztérium. Egészségügyi Minisztérium. Ifjúsági, Családügyi, Szociális és Esélyegyenlőségi Minisztérium. 18-25 év Munkavállalók (munkanélküliek). A szakképzésben részesülő tanulók és hallgatók. Főiskolai hallgatók. Egyetemi hallgatók. Nevelési tanácsadók. Pályaválasztási tanácsadó intézmények. FIT-ek. A felsőoktatási intézmények diáktanácsadó irodái. Ifjúsági irodák. Karrier tanácsadó irodák. OFIK, az Országos Felsőoktatási Információs Központ a felsőfokú szakmai képzés és a felsőoktatási információk forrása, az Europass hazai kezelője. Tempus Alapítvány. Pályaválasztási tanácsadó, tanulási és pályatanácsadó, pályakorrekciós tanácsadó, foglalkozási információs tanácsadó. Rehabilitációs tanácsadó, pályainformációs tanácsadó, munkavállalási tanácsadó. Munka- és pályatanácsadó, karrier tanácsadó. Ifjúsági tanácsadó, diáktanácsadó. Pedagógiai szakpszichológus, tanácsadó szakpszichológus. Foglalkoztatáspolitikai és Munkaügyi Minisztérium. Oktatási Minisztérium. Egészségügyi Minisztérium. Ifjúsági, Családügyi, Szociális és Esélyegyenlőségi Minisztérium. 2006/79/II. szám A pályaorientációs kerettanterv 1. számú melléklete ÉRDEKLŐDÉS – KÉRDŐÍV A következőkben 50 állítást találsz, amelyek különböző munkatevékenységekhez és munkatípusokhoz kapcsolódnak. Mivel az emberek nagyon különbözőek lehetnek a munkamód és munkával kapcsolatos érdeklődés terén is, ezért nincsenek jó vagy rossz válaszok. Mindegyik állításról döntsd el, hogy az állításban szereplő tevékenységet mennyire szereted, kedveled vagy kevésbé kedveled. Törekedj arra, hogy a kérdés elolvasása után az öt válaszlehetőség közül azt válaszd, amely megítélésed szerint a leginkább jellemző rád.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes